આ વર્ષે રક્ષાબંધન એટલે મહત્વનું રહેશે કે આ વર્ષે રક્ષાબંધનના દિવસે ભદ્રાદોષ અનેગ્રહણનો દોષ નથી. આખો દિવસ શુભે છે. રક્ષાબંધનના દિવસે ભુદેવો જનોઈ બદલાવશે. તેમાં ઋગ્વેદીઓ પચાંગના નિયમ પ્રમાણે શનિવારે અને શુકલ યજુર્વેદીય ભુદેવો રક્ષાબંધનના દિવસે સવારે જનોઈ બદલાવશે. ભુદેવો સંધ્યાપુજા કરી ઋષિપુજન કરી જનોઈમાંનવતંતુ દેવતાનું પુજન કરી જનોઈ બદલાવશે. સાથે ગાયત્રીમંત્રના જાપ પણ કરશે. નવતત્વોના નામ ૧. ઓંકાર, ર. અગનિ, ૩. સર્પા, ૪. સોમ, પ. પિતૃ, ૬. પ્રજાપતિ, ૭. અનિલ, ૮. સુર્ય, ૯. વિશ્વા તથા ત્રણ ગ્રંથોમાં બ્રહ્મા, વિષ્ણુ, મહેશ આ બધાનું જનોઈમાં પુજન કરી ગાયત્રી મંત્ર બોલી જનોઈ ધારણ કરવી.